rejauldu/bengali-wikipedia huggingface dataset:
আল সুমামাহ স্টেডিয়াম ( Malʿab ath-Thumāma) হচ্ছে একটি ফুটবল স্টেডিয়াম, যা কাতারের আল সুমামাহ এলাকায় অবস্থিত। এটি কাতারে আয়োজিত ২০২২ ফিফা বিশ্বকাপের একটি মাঠ।  অবকাঠামো নকশাটি তৈরী করেন, আরব ইঞ্জিনিয়ারিং ব্যুরো'র ইব্রাহিম এম. জাইদাহ। স্টেডিয়ামের অবকাঠামো নকশায় ঐতিহ্যবাহী "টুপি"র নকশাকে প্রতিফলিত করা হয়েছে।   তথ্যসূত্র    বহিঃসংযোগ   Al Thumama Stadium Project  বিষয়শ্রেণী:২০২২ ফিফা বিশ্বকাপের স্টেডিয়াম বিষয়শ্রেণী:কাতারের ফুটবল মাঠ বিষয়শ্রেণী:২০২১-এ সম্পন্ন ক্রীড়া মাঠ
নীহার রঞ্জন লস্কর (১ মে ১৯৩২) ছিলেন একজন ভারতীয় রাজনীতিবিদ। তিনি ১৯৬২, ১৯৬৭, ১৯৭১, ১৯৭৭ এবং ১৯৮০ সালে আসামের করিমগঞ্জ থেকে ভারতীয় সংসদের নিম্নকক্ষ লোকসভায় নির্বাচিত হন। তিনি ভারতীয় জাতীয় কংগ্রেসের সদস্য ছিলেন।   তথ্যসূত্র    বহিঃসংযোগ    লোকসভা ওয়েবসাইটে অফিসিয়াল জীবনী স্কেচ বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:কাছাড় জেলার ব্যক্তি বিষয়শ্রেণী:সপ্তম লোকসভার সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:পঞ্চম লোকসভার সদস্য বিষয়শ্রেণী:চতুর্থ লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:আসামের লোকসভা সদস্য বিষয়শ্রেণী:১৯৩২-এ জন্ম
যোগীর শাস্তি হল একটি ভারতীয় রূপকথা, এটি ফেরোশপুর থেকে মেজর ক্যাম্পবেল দ্বারা সংগৃহীত একটি পাঞ্জাবি গল্প। অ্যাণ্ড্রু ল্যাং তাঁর দ্য লিলাক ফেয়ারি বুকতে এটি অন্তর্ভুক্ত করেছেন। এই ভারতীয় লোককথার নীতিকথা হল যে, মন্দ সর্বদা তার প্রাপ্য শাস্তি পাবে। এই গল্পে একজন খ্যাতিমান পবিত্র মানুষ আছে যে সর্বোপরি খুব পবিত্র নয়, একজন স্বার্থপর, অতিসরল রাজা আছে যে পবিত্র মানুষের প্রতিভা এবং আশীর্বাদগুলি নিজের জন্য রাখতে চায় এবং একজন অতি কৌতূহলী রাজকুমারী আছে, যে প্রাসাদ মাঠ ত্যাগ না করতে তার পিতার আদেশ অমান্য করে। যদিও "দিলারামের সাহসী যুবরাজ" সম্পর্কে খুব বেশি কিছু বলা হয়নি, কিন্তু সেও অবশ্যই কিছু ভুল করেছে, তাই স্ত্রী হিসাবে অবাধ্য রাজকুমারীকে পেয়েছে।   সারমর্ম  একজন রাজা তার নিজের শহরে এক যোগীকে স্বাগত জানিয়েছিল। সে একটি বাড়ি তৈরি করেছিল এবং সেখানে সে তার অতিথিদের স্বাগত জানাত। রাজার একমাত্র সন্তান ছিল একটি সুন্দরী কন্যা, যে প্রতিবেশী দেশের এক রাজা দিলারামের পুত্রের বাগদত্তা ছিল। একদিন এই কন্যা যোগীর সাথে দেখা করতে যায়। যোগী তাৎক্ষণিকভাবে রাজকন্যার প্রতি আকৃষ্ট হয়ে পড়ে। রাজকন্যা তার উদ্দেশ্য অনুমান করতে পারে এবং বাঁচার জন্য সেখান থেকে পালিয়ে যায়। যোগী তাকে উদ্দেশ্য ক'রে একটি বর্শা নিক্ষেপ করে। বর্শাটি রাজকন্যার  পায়ে লাগে এবং সে আহত হয়।  পরের দিন, যোগী দাবি করে যে একটি রাক্ষস তার সাথে দেখা করতে এসেছিল। রাক্ষসটি একটি সুন্দরী যুবতীর ছদ্মবেশে এসেছিল, কিন্তু তারপর একটি ভয়ঙ্কর দৈত্যে রূপান্তরিত হয়ে যায়। রাজা তখন সেই সুন্দরী যুবতীর খোঁজ চালায়, যার পায়ে বর্শার ক্ষত আছে।  সে সুন্দরী মেয়েকে খুঁজে পায় এবং বুঝতে পারে যে এটি তারই কন্যা। তখন যোগী ঘোষণা করে যে রাজার সত্যিকারের কন্যাকে শৈশবে এই দুষ্ট আত্মা চুরি করে নিয়ে গেছে এবং নিজে রাজকন্যা সেজে বসে আছে। রাজা একটি সিন্দুক তৈরি করায় এবং তার কন্যাকে তাতে বন্ধ করে নদীতে ফেলে দেয়।  পরের দিন সকালে, তার বাগদত্ত রাজপুত্র নদীর ধারে শিকার করতে গিয়ে সিন্দুকটির সন্ধান পায়। সে তার মধ্যে থেকে রাজকন্যাকে মুক্ত করে এবং দেখতে পায় যে সে তারই বাগদত্তা। রাজকন্যা তাকে সব কিছু জানায়। সেই ঘটনাস্থলেই তাদের বিয়ে হয়। রাজকুমার একটি প্রকাণ্ড বানরকে রাজকন্যার সেই  সিন্দুকে বন্ধ করে, এবং সিন্দুকটি আবার নদীতে ফেলে দেয়। যোগী তার শিষ্যদের বাধ্য করে সেই সিন্দুকটি উদ্ধার ক'রে আনতে এবং তারপর তাদের ঘরের ভেতরে না ঢোকার নির্দেশ দেয়, তারা যতই চিৎকার শুনুক না কেন। রাজকন্যাকে শ্বাসরোধ করার জন্য সে একটি রেশমী দড়ি বের করে। এর কিছুক্ষণ পর যোগীর শিষ্যরা যোগীর কণ্ঠে সাহায্যের জন্য চিৎকার শুনতে পায় কিন্তু আদেশ না থাকায় তারা ঘরে প্রবেশ করেনি। অবশেষে তারা যোগীর ঘরে ঢোকে এবং সেখানে তার মৃতদেহ দেখতে পায়।  শীঘ্রই যোগীর মৃত্যুর খবর ছড়িয়ে পড়ে। রাজকুমারী যখন শুনতে পায় যে যোগী মারা গেছে, সে তার পিতার সাথে সমস্ত সমস্যা মিটিয়ে নেয়।   তথ্যসূত্র    বহিঃসংযোগ    যোগীর শাস্তি বিষয়শ্রেণী:ভারতীয় সাহিত্য বিষয়শ্রেণী:ভারতীয় লোককাহিনি বিষয়শ্রেণী:ভারতীয় রূপকথা
thumb|250px|ব্রিটিশ মিউজিয়ামে ওয়ারদাকের অলংকৃত পাত্র এবং মুদ্রা  চকি ওয়ারদক (, এছাড়াও পরিচিত চক নামে) আফগানিস্তানের ওয়ারদক প্রদেশের দক্ষিণে অবস্থিত একটি জেলা। ২০০৫ সালে আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৮৩,৩৭৬ জন এর মত। জেলাটির কেন্দ্রীয় শহরের নাম হচ্ছে চকি ওয়ারদক নামক একটি গ্রাম।  চকি ওয়ারদকের বাইরে অনেক প্রাচীন বৌদ্ধ নিদর্শনের অবশাশেষ রয়েছে, যার মধ্যে একটি উন্নত গির্জা এবং ৬টি স্তূপ রয়েছে। এছাড়াও এখানে একটি খাশথলি শিলালিপি রয়েছে, যার মধ্যে ৬১টি কুশন মুদ্রার সমন্বয় দেখতে পাওয়া যায়। তবে এটি বর্তমানে ব্রিটিশ মিউজিয়াম এর সংগ্রহে রয়েছে।British Museum Highlights</blockquote>  আরও দেখুন  আফগানিস্তানের জেলা  তথ্যসূত্র  বহিঃসংযোগ Map of Chaki Wardak district (PDF) UNHCR District Profile, dated 2002-07-31, accessed 2006-08-15 (PDF).  বিষয়শ্রেণী:ওয়ারদক প্রদেশের জেলা
নামিবিয়ায় শিশুশ্রমের খবর সবসময় পাওয়া যায় না। allAfrica.com: Namibia: Child Labour in Namibia 'Must Be Tackled Head-On' এর মধ্যে শিশু পতিতাবৃত্তির পাশাপাশি স্বেচ্ছাসেবী ও জোরপূর্বক কৃষি শ্রম, গবাদি পশুপালন এবং বিক্রয় জড়িত ছিল। ২০০৬ থেকে ২০০৮ এর মধ্যে দেশটি নামিবিয়ায় শিশুশ্রম নির্মূলের বিষয়ে কর্মসূচি প্রণয়নের প্রক্রিয়াতে রয়েছে, যা ২০০৮ সালের ফেব্রুয়ারিতে জাতীয়ভাবে অনুমোদিত হয়েছিল। আন্তর্জাতিক শ্রম সংস্থার (আইএলও) কর্মসূচির সাহায্যে এটি করা হয়েছে শিশুশ্রমের সবচেয়ে খারাপ রূপের নির্মূলের দিকে। শিশুশ্রম বিষয়ক একটি উপদেষ্টা কমিটি (পিএসিসি), সরকারি বিভাগ, সংগঠিত শ্রম ও ব্যবসার প্রতিনিধিত্ব করে এবং সুশীল সমাজ এই কর্মসূচির উন্নয়ন ও বাস্তবায়নের পথ দেখায়। ১৯৯৯ নামিবিয়ান চাইল্ড অ্যাক্টিভিটিস জরিপ অনুযায়ী দেশে শিশুশ্রম বিদ্যমান, প্রধানত কৃষি খাতে। ২০০৫ সালের ডিসেম্বরে পরিচালিত একটি ফলো-আপ সমীক্ষার ফলাফল প্রকাশ্যে পাওয়া যায়নি।   পটভূমি  নামিবিয়া ২০০০ সালে আইএলও মিনিমাম এজ কনভেনশন (C138) এবং আইএলও ওয়র্স্ট ফর্ম অব চাইল্ড লেবার কনভেনশন (C182) উভয়কেই অনুমোদন করেছে। এছাড়াও দেশটি ১৯৯০ সালে জাতিসংঘের শিশু অধিকার সনদকেও অনুমোদন করেছে। নামিবিয়া ১৯৯৯ সালে শিশু অধিকার ও কল্যাণ বিষয়ক আফ্রিকান সনদে স্বাক্ষর করেছে, কিন্তু এখনও তা অনুমোদন করেনি।   জরিপ  ১৯৯৯ নামিবিয়ান চাইল্ড অ্যাক্টিভিটিস জরিপ অনুযায়ী দেশে শিশুশ্রম বিদ্যমান, প্রধানত কৃষি খাতে। Masters thesis by LM Nekundi ২০০৫ সালের ডিসেম্বরে পরিচালিত একটি ফলো-আপ সমীক্ষার ফলাফল প্রকাশ্যে পাওয়া যায়নি।  ২০১৩ সালের একটি খাদ্য ও কৃষি সংস্থার (FAO) রিপোর্ট ইঙ্গিত দেয় যে, বিশেষ করে গবাদি পশুর পালের ক্ষেত্রে নামিবিয়ায় শিশুশ্রমের প্রচলন রয়েছে এবং শিশুরা খুব ছোটবেলা থেকেই কাজ করে যদিও কাজের মাত্রা প্রতি শিশু অনুযায়ী পরিবর্তিত হয়। পশুপালনকারী শিশুদের থেকে যে অতিরিক্ত বিপদগুলি দেখা দেয় তা হলো: শারীরিক, মানসিক, নৈতিক ও সামাজিক বিকাশ ব্যাহত, কামড়ানোর বিপদ, চরম আবহাওয়া এবং পশুবাহিত রোগের সংক্রমণ।    আইনগত হস্তক্ষেপ  ২০০৬ থেকে ২০০৮ এর মধ্যে দেশটি নামিবিয়ায় শিশুশ্রম নির্মূলের বিষয়ে কর্মসূচি প্রণয়নের প্রক্রিয়াতে রয়েছে, যা ২০০৮ সালের ফেব্রুয়ারিতে জাতীয়ভাবে অনুমোদিত হয়েছিল। আন্তর্জাতিক শ্রম সংস্থার (আইএলও) কর্মসূচির সাহায্যে এটি করা হয়েছে শিশুশ্রমের সবচেয়ে খারাপ রূপের নির্মূলের দিকে। শিশুশ্রম বিষয়ক একটি উপদেষ্টা কমিটি (পিএসিসি), সরকারি বিভাগ, সংগঠিত শ্রম ও ব্যবসার প্রতিনিধিত্ব করে এবং সুশীল সমাজ এই কর্মসূচির উন্নয়ন ও বাস্তবায়নের পথ দেখায়।   তথ্যসূত্র   মন্তব্য allAfrica.com: Namibia: Child Labour in Namibia 'Must Be Tackled Head-On' Masters thesis by LM Nekundi "Child livestock herding in spotlight"। New Era। ২৭ ফেব্রুয়ারি ২০১৩। ১৩ এপ্রিল ২০১৩ তারিখে মূল থেকে আর্কাইভ করা।   আরও পড়ুন        বিষয়শ্রেণী:দেশ অনুযায়ী শিশুশ্রম বিষয়শ্রেণী:আফ্রিকায় শৈশব
ডান|150px|link=টিনটিনহাল বাগান টিনটিনহাল বাগান, সমারসেটের ইংলিশ প্রদেশের ইয়োভিলের নিকট টিনটিনহালে অবস্থিত, ক্ষুদ্রাকৃতির ২০ শতকের চারু ও কারু শিল্প বাগান। এখানে ১৭ শতাব্দীর গ্রেড ১ তালিকাভুক্ত একটি বাড়িকে রয়েছে। ভূসম্পত্তিটির মালিকানা ন্যাশনাল ট্রাস্টের অধীনে। বছরে প্রায় ২৫,০০০ মানুষ এখানে পরিদর্শনে আসেন। ১৬৩০ সালে একটি ছোট খামারবাড়ি হিসাবে বাড়িটির যাত্রা শুরু, কিন্তু ১৮ শতকের দিকে এটি পরিবর্ধিত করে বর্তমান রূপ দেয়া হয়। শতাব্দী ধরে বাড়িটির স্বত্বাধিকারী রাখার পর ন্যাপার পরিবার ১৯৫৪ সালে বাড়িটি ন্যাশনাল ট্রাস্টকে দেয়। হিডকট ম্যানোর উদ্যানের ছাঁচে একে চারু ও কারুশিল্প রূপ দেওয়া হয়। এটি মূলত ১৯৩৩ সাল থেকে ফিলিস রেইস দ্বারা নির্মিত এবং পেনেলোপি হবহাউস দ্বারা উন্নত হয়। মূল খামারবাড়িটি ১৬৩০ সালে হ্যামস্টোনে নির্মিত হয়েছিলো, যেটি বর্তমানে টিনটিনহাল বাড়িতে রূপ নিয়েছে। ১৯৩৩ সালের দিকে ফিলিস রেইস "হিডকট"-এর আদলে পুনর্বিন্যাস ও বর্ধিতকরণের কাজ শুরু করেন। বাগানটি ন্যাশনাল রেজিস্টার অব হিস্টরিক পার্কস অ্যান্ড গার্ডেন্সের অন্তর্ভুক্ত। (বাকি অংশ পড়ুন...)
কিষানগড় (আজমির) () ভারতের রাজস্থান রাজ্যের আজমির জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৩৩ মিটার (১৪২০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কিষানগড় (আজমির) শহরের জনসংখ্যা হল ১১৬,১৫৬ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে কিষানগড় (আজমির) এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর  bpy:কিষানগড় en:Kishangarh fr:Kishangârh new:किशानगढ sv:Kishangarh
১গুজরাট৮  ৫  ০  ৩  ০  ০  ৩৫  ১.২৩৫২বাংলা৮  ৪  ১  ৩  ০  ০  ৩২  ১.৪৭০ ৫অন্ধ্র ৮  ৪  ২  ২  ০  ০  ২৭  ১.১৭৫ ৬পাঞ্জাব ৮  ৩  ৩  ২  ০  ০  ২৪  ১.২৮০ ৭বিদর্ভ ৮  ২  ২  ৪  ০  ০  ২১  ১.১৫৯ ৮দিল্লি ৮  ২  ১  ৫  ০  ০  ২১  ১.০০৭ ১২রাজস্থান  ৮  ২  ৪  ২  ০  ০  ১৭  ০.৮৪২ ১৭কেরালা  ৮  ১  ৫  ২  ০  ০  ১০  ০.৭৭২ ১৮হায়দরাবাদ ৮  ১  ৬  ১  ০  ০  ৭  ০.৫০৯  বিষয়শ্রেণী:ক্রিকেট স্ট্যান্ডিং টেমপ্লেট রঞ্জি ট্রফি গ্রুপ এ পয়েন্টস টেবিল
২য় ফার ইস্টার্ন গেমস সাংহাই, চীন প্রজাতন্ত্রে মে ১৯১৫ সালে অনুষ্ঠিত হয়।   অংশগ্রহণকারী      চীন     ক্রীড়াসমূহ    20px অ্যাথলেটিক্স  20px বেসবল  20px বাস্কেটবল  20px ফুটবল  20px সাঁতার  20px টেনিস  20px ভলিবল   পদক History of the Far Eastern Athletic Association  La84foundation.org   # দেশ    মোট ১ ৩১+Second Far Eastern Games 1915 (Shanghai) Rsssf.com?? ২  চীন৩??? ৩  ২???   তথ্যসূত্র    বহিঃসংযোগ   Fpok.upi.edu  ১৯১৫ বিষয়শ্রেণী:স্বাগতিক চীনে আন্তর্জাতিক ক্রীড়া প্রতিযোগিতা
বাংলাদেশ কোড হল বাংলাদেশে আইনের একটি সরকারি সংকলন এবং কোডিফিকেশন, যা বাংলাদেশ সরকারের আইন, বিচার ও সংসদ বিষয়ক মন্ত্রণালয় দ্বারা প্রকাশিত হয়। কোডটি ১৯৭৩ সালে শুরু হয়েছিল এবং ১৯৭৭ সালে প্রথম প্রকাশিত হয়েছিল।  এর ৪৭টি খণ্ড রয়েছে যার মধ্যে ২৪টি ইংরেজি এবং ২৩টি বাংলায়। কোডটিতে ব্রিটিশ ভারত, পাকিস্তান (১৯৪৭-১৯৭১) এবং গণপ্রজাতন্ত্রী বাংলাদেশে প্রণীত আইন অন্তর্ভুক্ত রয়েছে। এটি জেলা আইন, ১৮৩৬ দিয়ে শুরু হয়।   তথ্যসূত্র   বিষয়শ্রেণী:বাংলাদেশের আইন
thumb|275 px|প্রতিপাল্য পাখির বাচ্চা, যাদেরকে খাবার এনে দিতে হয়.  জীববিজ্ঞানের পরিভাষায় প্রতিপাল্য প্রাণী () বলতে সেইসব প্রাণীকে বোঝায় যাদের নবজাতকেরা ডিম ফোটা বা জন্মের পরপর স্বাধীনভাবে চলাচলে অক্ষম হয় এবং যাদেরকে বেশ কিছু সময় খাদ্য ও সুরক্ষা দিয়ে প্রতিপালন করতে হয়।  প্রতিপাল্য প্রাণীদের নবজাতকদের বেশির ভাগ সময় চোখ ফুটতে দেরি হয় (পাখিদের ক্ষেত্রে), গায়ে পালক বা লোম থাকে না এবং এরা নিজে নিজে খাবার সংগ্রহ করে বেঁচে থাকতে পারে না।   বক, চড়ুই, বাজ, পেঁচা, কোকিল জাতীয় পাখিদের প্রজাতি এবং স্তন্যপায়ী প্রাণীদের মধ্যে মার্সুপিয়াল ও তীক্ষ্ণদন্তী প্রাণীসহ কুকুর, বিড়াল ও মানুষও প্রতিপাল্য প্রাণীদের দলে পড়েছে।  তথ্যসূত্র  আরও দেখুন অকালপক্ক প্রাণী নীড়বাসী প্রাণী নীড়ত্যাগী প্রাণী  বিষয়শ্রেণী:বিকাশমূলক জীববিজ্ঞান
থাম্ব| প্রথম বিশ্বযুদ্ধের সময় ফ্রান্সে ব্রাউনিং স্বয়ংক্রিয় রাইফেল সহ ২য় লে. ভ্যাল ব্রাউনিং স্বয়ংক্রিয় রাইফেল হল এক ধরনের অটোলোডিং রাইফেল যা সম্পূর্ণ স্বয়ংক্রিয় ফায়ার করতে সক্ষম। স্বয়ংক্রিয় রাইফেলগুলি সাধারণত নির্বাচন-ফায়ার অস্ত্র যা আধা-স্বয়ংক্রিয় এবং স্বয়ংক্রিয় ফায়ারিং মোডে ফায়ার করতে সক্ষম (কিছু স্বয়ংক্রিয় রাইফেলও ব্রাশ-ফায়ার করতে সক্ষম)। স্বয়ংক্রিয় রাইফেলগুলিকে আধা-স্বয়ংক্রিয় রাইফেল থেকে আলাদা করা হয় কেননা এটি একবার ট্রিগার টানলে পরপর একাধিক গুলি চালাতে ক্ষমতা। বেশিরভাগ স্বয়ংক্রিয় রাইফেলগুলিকে আরও উপশ্রেণিভুক্ত করা হয় যুদ্ধ রাইফেল বা অ্যাসল্ট রাইফেল হিসাবে।   আরো দেখুন    আধা স্বয়ংক্রিয় রাইফেল  অ্যাসল্ট রাইফেল  যুদ্ধ রাইফেল  মার্কসম্যান রাইফেল  স্নাইপার রাইফেল  হালকা মেশিন গান  স্কোয়াড স্বয়ংক্রিয় অস্ত্র  আগ্নেয়াস্ত্রের তালিকা   তথ্যসূত্র   বিষয়শ্রেণী:হালকা মেশিন গান বিষয়শ্রেণী:স্বয়ংক্রিয় রাইফেল
২০১৯ যুক্তরাষ্ট্র ত্রি-দেশীয় সিরিজ হচ্ছে একটি ক্রিকেট প্রতিযোগিতা যা ১৩-২০ সেপ্টেম্বর ২০১৯ এ মার্কিন যুক্তরাষ্ট্রে অনুষ্ঠিত হবে। এটি হবে নামিবিয়া, পাপুয়া নিউ গিনি এবং যুক্তরাষ্ট্রের মধ্যকার অনুষ্ঠিত একটি ত্রি-দেশীয় ক্রিকেট সিরিজ এবং এর খেলাগুলো অনুষ্ঠিত হবে একদিনের আন্তর্জাতিক সূচী অনুযায়ী। সিরিজের সবগুলো খেলাই হবে ২০১৯-২২ আইসিসি ক্রিকেট বিশ্বকাপ লীগ ২ প্রতিযোগিতার অংশ, যা হচ্ছে ২০২৩ ক্রিকেট বিশ্বকাপ প্রতিযোগিতার জন্য বাছাইপ্রতিযোগিতায় খেলার যোগ্যতা অর্জনের একটি ধাপ। এটাই ছিল মার্কিন যুক্তরাষ্ট্র অনুষ্ঠিত প্রথম কোন ওডিআই সিরিজ। খেলার পরবর্তী শেষ পর্যায়ে মার্কিন যুক্তরাষ্ট্র ও নামিবিয়া পয়েন্টের হিসাবে সম অবস্থানে থাকলেও নেট রান রেট এর হিসাবে মার্কিন যুক্তরাষ্ট্রকে পেছনে ফেলে সিরিজ জিতে নেয় নামিবিয়া।  মূলত আইসিসি কর্তৃক মরিসভিলেতে অবস্থিত চার্চ স্ট্রীট পার্ক ক্রিকেট গ্রাউন্ডকে উক্ত প্রতিযোগিতার ভেন্যু হিসাবে ঘোষণা করেছিল। ২০১৯ এর জুলাই এ ঘোষণা করা হয় যে, লস অ্যাঞ্জেলেস এর উডলী পার্কের হয় মর্গান হিল, ক্যালিফোর্নিয়া অথবা লিও মাগনাস ক্রিকেট কমপ্লেক্স - এ প্রতিযোগিতার খেলাগুলো অনুষ্ঠিত হতে পারে। যদিও পরে, লাউডারহিল, ফ্লোরিডায় অবস্থিত সেন্ট্রাল ব্রোওয়ার্ড আঞ্চলিক পার্ককে উক্ত প্রতিযোগিতার ভেন্যু হিসাবে বাছাইকরা হয়।  সিরিজের খেলার সূচীর প্রথম পর্যায়ে দেখা যায় বৃষ্টি বিঘ্নিত খেলায় মার্কিন যুক্তরাষ্ট্র ডাকওয়ার্থ-লুইস পদ্ধতিতে পাপুয়া নিউ গিনিকে ৫ রানে পরাজিত করে। যা ছিল মার্কিন যুক্তরাষ্ট্রর জন্য ওডিআই ক্রিকেটের প্রথম বিজয়।  দলীয় সদস্য     গেরহার্ড ইরাসমাস (অধিঃ)  জান ফ্রাইলিঙ্ক (সহঃ অধিঃ)  স্টিফান বার্ড  কার্ল বার্কেনস্টক  জেন গ্রীন  ঝিভাগো গ্রোয়েনেওয়াল্ড  জঁ-পিয়ের কোটজে  টাঙ্গেনি লুঙ্গামেনি  বার্নার্ড সোলজ  বেন শিকোঙ্গো  জেজে স্মিথ  ক্রিস্টি ভিলজোয়েন  ক্রেগ উইলিয়ামস  পিক্কি ইয়া ফ্রান্স আসাদ ভালা (অধিঃ)   চার্লস আমিনি (সহঃ অধিঃ)  সাইমন আতাই  কিপলিন ডরিগা (উইঃ)  রিলে হেকুরে  হিরি হিরি  জেসন কিলা  আলেই নাও  নোসাইনা পোকানা  লেগা সিয়াকা  চাদ সপার  গাউডি টকা  টনি উরা  নরম্যান ভানুয়া সৌরভ নেত্রভালকর (অধিঃ)  স্টিভেন টেলর (সহঃ অধিঃ)  কারিমা গোরে  এলমোর হাচিনসন  অ্যারন জন্স  নসথুশ কেনজিগে  জাসকরণ মালহোত্রা  জাভিয়ার মার্শাল  মোনাঙ্ক প্যাটেল  নিসর্গ প্যাটেল  সাগর প্যাটেল  তিমিল প্যাটেল  জসদীপ সিং  রুস্টি থেরন  পয়েন্ট তালিকা  সময়সূচী ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই  ৬ষ্ঠ ওডিআই  তথ্যসূত্র   বহিঃসংযোগ   বিষয়শ্রেণী:২০১৯-এ মার্কিন ক্রিকেট বিষয়শ্রেণী:২০১৯-এ নামিবীয় ক্রিকেট বিষয়শ্রেণী:২০১৯-এ পাপুয়া নিউগিনীয় ক্রিকেট বিষয়শ্রেণী:২০১৯–২০ আন্তর্জাতিক ক্রিকেট প্রতিযোগিতা যুক্তরাষ্ট্র
দিঘাপতিয়া পি.এন উচ্চ বিদ্যালয় উত্তর অঞ্চলের প্রাচীন শিক্ষাপ্রতিষ্ঠান পি.এন উচ্চ বিদ্যালয়। বিদ্যোত্সাহী রাজা প্রসন্ন নাথ রায় বাহাদুর ১৮৫২ সালের প্রথমে “প্রসন্ন নাথ একাডেমি” নামে আনুষ্ঠানিকভাবে চালু করেন। তার নামের আদ্যাক্ষর নিয়ে স্কুলের নামকরণ করা হয় ‘দিঘাপতিয়া পি.এন উচ্চ বিদ্যালয়’। পাঁচ দশমিক ৭৯ একর জমির উপর নির্মিত একটি প্রশাসনিক ও দু’টি একাডেমি ভবন নিয়ে এ স্কুলের গোড়াপতন হয়। দিঘাপতিয়া রাজবাড়ী থেকে পূর্বদিকে  কোয়াটার মাইল দূরে স্থাপিত এ বিদ্যালয়টি।  কৃতিশিক্ষার্থী  তথ্যসূত্র  বিষয়শ্রেণী:নাটোর জেলার বিদ্যালয় বিষয়শ্রেণী:১৮৫২-এ প্রতিষ্ঠিত শিক্ষাপ্রতিষ্ঠান
তাজিকিস্তান জাতীয় ক্রিকেট দল আন্তর্জাতিক ক্রিকেটে তাজিকিস্তান এর প্রতিনিধিত্ব করে। তাজিকিস্তান ক্রিকেট ফেডারেশন তাজিকিস্তানের ক্রিকেটের নিয়ন্ত্রক সংস্থা এবং এটিই তাজিকিস্তানের ক্রিকেটের প্রসারের লক্ষ্যে কাজ করে। প্রতিবেশী দেশ আফগানিস্তানের ক্রিকেটীয় সাফল্যে অনুপ্রাণিত হয়ে ২০১১ সালে তাজিকিস্তান ফেডারেশন গঠিত হয়। তাজিকিস্তান বর্তমানে আন্তর্জাতিক ক্রিকেট কাউন্সিল এর সদস্য নয়।। তবে তাজিকিস্তান বর্তমানে এশিয়ান ক্রিকেট কাউন্সিল এর সদস্য। দেশটি ২০১২ সালে এশিয়ান ক্রিকেট কাউন্সিল (এসিসি) এর সদস্যপদ লাভ করে।  ইতিহাস তাজিকিস্তানে ১৯৬০ সালের দিকে ক্রিকেট খেলা হত। কিন্তু সোভিয়েত যুগে, তাজিকিস্তানে ক্রিকেট সম্পূর্ণরূপে বন্ধ থাকে। তখন তাজিকিস্তানে কোন ধরনের ক্রিকেট খেলা অনুষ্ঠিত হয় নি এবং একই সাথে তাজিকিস্তানে কোন ক্রিকেট দলও ছিল না। এর কারণ ছিল, তৎকালীন বলশেভিক শাসকরা মনে করতেন শ্রমিক লোকদের জন্য ক্রিকেট খেলা অপমানজনক। ফলে সে সময় তাজিকিস্তানের ক্রিকেটে কোনরূপ অগ্রগতি ঘটে নি। এরপর সোভিয়েত ইউনিয়ন ভেঙ্গে যাওয়ার পরও সেই ধারা বজায় থেকেছিল। তবে প্রতিবেশী দেশ আফগানিস্তান ২০০০ সালের পর থেকে লক্ষণীয় সাফল্য অর্জন করে। আর তাদের এই সাফল্যের সূত্র ধরেই পরবর্তীতে তাজিকিস্তানে ক্রিকেটের পরিচয় ঘটে এবং সেই ধারায় পরবর্তীতে তাজিকিস্তান ক্রিকেট ফেডারেশন গঠিত হয়। তার পর থেকে তাজিকিস্তান ধীরে ধীরে ক্রিকেটে অংশগ্রহণ করতে থাকে।  তাজিকিস্তান ক্রিকেট দল এখন পর্যন্ত ৩ টি একদিনের ম্যাচ এবং দুটি টি-২০ ম্যাচ খেলেছে। সবগুলো খেলাই অনুষ্ঠিত হয় আফগানিস্তান এ দলের বিপক্ষে। খেলাগুলো অনুষ্ঠিত হয় ২০১৩ সালের জুন মাসে আফগানিস্তান এর একটি দলের তাজিকিস্তান সফরে এবং ২০১৩ সালের ডিসেম্বর মাসে তাজিকিস্তান ক্রিকেট দলের আফগানিস্তান সফরের সময়।  বর্তমানে তাজিকিস্তানে স্কুল পর্যায়ে ১২ টি স্কুল ক্রিকেট খেলে। অপরদিকে ক্লাব পর্যায়ে ১৪ টি নিবন্ধিত ক্লাব ক্রিকেট খেলে। এই পর্যায়ে ২ টি নারী ক্রিকেট দলও অংশগ্রহণ করে।   এছাড়াও বর্তমানে তাজিকিস্তানের জাতীয় নারী ক্রিকেট দলও রয়েছে এবং তারা নিয়মিত খেলায় অংশগ্রহণ করে। তাজিকিস্তানের নারী জাতীয় দল, ২০১২ সালের জুন মাসে, তাজিকিস্তানের রাজধানী দুশানবেতে আফগানিস্তান জাতীয় নারী ক্রিকেট দলের সাথে ৪ টি খেলায় অংশগ্রহণ করে। তাজিকিস্তান দল ৪ টি ম্যাচের ৩ টিতে পরাজিত হয় এবং একটি ম্যাচ টাই হয়।  তাজিকিস্তান জাতীয় দল ডিসেম্বর ২০১৩-জানুয়ারী ২০১৪ তে, আফগানিস্তান এ দলের সাথে ২ টি একদিনের ম্যাচ এবং ১ টি টি-২০ ম্যাচ খেলার জন্য আফগানিস্তান সফর করে।   বর্তমানে আফগানিস্তান ক্রিকেট বোর্ড, তাজিকিস্তানে ক্রিকেটের প্রসার এবং তাজিকিস্তান ক্রিকেট দলের উন্নতির লক্ষ্যে বিভিন্নভাবে সাহায্য করে যাচ্ছে। মধ্য এশীয় এই অঞ্চলে ক্রিকেটের প্রসারের জন্য আফগানিস্তানের প্রয়াসের একটি অংশ হল তাজিকিস্তানের ক্রিকেটের উন্নয়ন। এর লক্ষ্যে আফগানিস্তান নিয়মিত তাজিকিস্তানের সাথে ম্যাচ খেলার পরিকল্পনা নিয়েছে। এর পাশাপাশি তাজিকিস্তানে প্রতিভা অন্বেষণের লক্ষ্যেও তারা তাজিকিস্তানকে সাহায্য করছে। জার্সির রঙ তাজিকিস্তান ২০১৩ সালের ডিসেম্বর মাসে তাদের আফগানিস্তান সফরে, লাল আউটলাইন এবং হলুদ রঙের জার্সি পরিধান করে খেলায় অংশগ্রহণ করে।   তথ্যসূত্র    বহিঃসংযোগ  তাজিকিস্তান ক্রিকেট ফেডারেশন ফেসবুক  বিষয়শ্রেণী:জাতীয় ক্রিকেট দল বিষয়শ্রেণী:তাজিকিস্তানের ক্রীড়া
অ্যানি সি. গ্রে ম্যাকক্রেডি (জন্ম ৭ জুলাই, ১৯৬০, উইলিয়ামস বে, উইসকনসিনে )  একজন কম্পিউটার গেম পরিকল্পক এবং সম্পাদক, যিনি টিএসআর নামক কোম্পানির জনপ্রিয় কাল্পনিক চরিত্র ভিত্তিক কম্পিউটার গেম (এক বিশেষ ধরনের ভিডিও গেম) ডাঞ্জিয়ন্স অ্যান্ড ড্রাগনস-এর বিভিন্ন সংস্করনের পরিকল্পনা ও উন্নতির কাজ করেছেন। তার অবদান গেম শিল্পের জগতে বিশেষ গুরুত্বপূর্ণ ছিল। তার সময়কালে বিশেষ ধরনের টেবিলটপ রোল-প্লেয়িং গেমগুলি (এক বিশেষ ধরনের ভিডিও গেম) -র প্রতি লোকেদের আগ্রহ বৃদ্ধি হয় এবং এই বিশেষ গেমগুলি জনপ্রিয়তার শীর্ষে পৌঁছাতে শুরু করে। তিনি কেবল সম্পাদনা ও গেম উন্নয়নেই সীমাবদ্ধ ছিলেন না, বরং গেম পরিকল্পনার বিভিন্ন সৃজনশীল দিকেও গুরুত্বপূর্ণ ভূমিকা রেখেছিলেন।   জীবনের প্রথমার্ধ  গ্রে উইলিয়ামস বে অঞ্চলের উইসকনসিনে জন্মগ্রহণ করেন এবং সেখানেই তিনি বড় হয়ে ওঠেন। শিক্ষাজীবনে তিনি একাধিক বিষয়ে আগ্রহ দেখান। উচ্চশিক্ষার জন্য তিনি উইসকনসিন-হোয়াইটওয়াটার বিশ্ববিদ্যালয়ে ভর্তি হন। শুরুতে তিনি জীববিজ্ঞান নিয়ে পড়াশোনা শুরু করলেও খুব দ্রুত তার আগ্রহ পরিবর্তিত হয় এবং তিনি বানিজ্য বিষয়ে পড়াশোনা শুরু করেন। তবে, এক বছর পর তিনি আবার বিষয় পরিবর্তন করে ইংরেজি বিভাগে চলে যান, যেখানে তিনি সাহিত্য ও লেখালেখির প্রতি গভীর অনুরাগী হয়ে ওঠেন। শেষ পর্যন্ত, ১৯৮২ সালে তিনি ইংরেজিতে স্নাতকোত্তর ডিগ্রি অর্জন করেন। বিশ্ববিদ্যালয় জীবন শেষে গ্রে প্রথমে একটি ছাপাখানা কোম্পানিতে চাকরি নেন, যেখানে তার কাজ ছিল বিজ্ঞাপন, ব্যবসায়িক কার্ড ও মেনুর নকশা করা। এই কাজের মাধ্যমে তিনি লেখালেখি ও সম্পাদনার পাশাপাশি গ্রাফিক ডিজাইনের প্রতি আগ্রহী হয়ে ওঠেন। পরিকল্পনা ও লেখার সংমিশ্রণ তাকে পরবর্তীকালে গেম পরিকল্পনা করার জন্য বিশেষ সাহায্য করেছিল। প্রিন্টিং কোম্পানিতে কাজ করার সময় তিনি বিভিন্ন প্রকাশনা সংস্থার সঙ্গে যোগাযোগ রাখতেন এবং লেখালেখি ও সম্পাদনার কাজে দক্ষতা অর্জন করেন।    কর্মজীবন  গ্রে প্রথমে জনপ্রিয় কোম্পানি টিএসআর -এর আন্তর্জাতিক বিভাগের প্রশাসনিক সহকারীর পদে চাকরির জন্য আবেদন করেছিলেন, কিন্তু তিনি সেই পদটি পাননি। তবে তিনি সংস্থাটির সঙ্গে নিয়মিত যোগাযোগ বজায় রাখেন এবং পরবর্তীতে কপি এডিটরের পদে চাকরির জন্য সাক্ষাৎকার দেওয়ার সুযোগ পান। সফল সাক্ষাৎকারের পর তাকে ওই পদে নিয়োগ দেওয়া হয়।   প্রথমে তিনি ডাঞ্জিয়ন্স অ্যান্ড ড্রাগনস গেম সম্পর্কে খুব বেশি জানতেন না। মূলত তার কাজ ছিল এই গেমের বেসিক সেট অর্থাত মূল ভিত্তি সংস্করণ ও সম্পাদনা করা, যা গেম পরিকল্পনার জন্য বেশ গুরত্বপূর্ন। তিনি বলেন, "আমি প্রথমে গেমটি সম্পর্কে তেমন কিছুই জানতাম না... কিন্তু এরপর একের পর এক বক্সড সেট সম্পাদনার দায়িত্ব পেয়ে গেলাম।"  তার কাজে সন্তুষ্ট হয়ে এক বছরের মধ্যে কোম্পানির পক্ষ থেকে তাকে পূর্ণ সম্পাদক পদে উন্নীত করা হয় এবং তিনি ডাঞ্জিয়ন্স অ্যান্ড ড্রাগনস সহ অন্যান্য বিবিধ গেম প্রকল্পের দায়িত্ব নেন।  ১৯৮৪ সালের ক্রিসমাসের পরপরই তিনি বেন ম্যাকক্রেডির সঙ্গে পরিচিত হন। আলাপ হওয়ার প্রায় এক বছর পর তারা বৈবাহিক বন্ধনে আবদ্ধ হওয়ার সিদ্ধান্ত নেন। ১৯৮৫ সালের জেনারেল কন -এর এক সপ্তাহ আগে তারা বিবাহবন্ধনে আবদ্ধ হন।    কাজ  ১৯৮৪ থেকে ১৯৮৬ সাল পর্যন্ত, অ্যান গ্রে ম্যাকক্রেডি ডাঞ্জিয়ন্স অ্যান্ড ড্রাগনস সিরিজের একাধিক পণ্যের সম্পাদক হিসেবে কাজ করেছেন। পাশাপাশি, তিনি মিস্ট্রি অফ দ্য স্নো পার্লস এবং রেড সোনজা আনকনকার্ড ইত্যাদি গেমের পরিকল্পনার সাথে জড়িত ছিলেন এবং এর পাশাপাশি তিনি লেখালেখির কাজেও যুক্ত ছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মার্কিন লেখিকা বিষয়শ্রেণী:২১শ শতাব্দীর মার্কিন নারী বিষয়শ্রেণী:১৯৬০-এ জন্ম
Usage  This maintenance template is part of the Wikipedia project, not the encyclopedia proper. It automatically adds images to :Category:Images with inappropriate JPEG compression. It also includes an optional parameter to specify whether PNG or SVG is a better choice for replacement. For PNG, use {{Bad JPEG|PNG}} and for SVG use {{Bad JPEG|SVG}}.  Examples PNG:  SVG:  See also  Template:Artifacts  Template:ShouldBeSVG  Template:ShouldBePNG  Template:BadGIF  Template:BadPDF
অস্কার ফাবিয়ান মুরিয়ো মুরিয়ো (জন্ম: ১৮ এপ্রিল ১৯৮৮) হলেন একজন কলম্বিয় পেশাদার ফুটবলার, যিনি মেক্সিকান ক্লাব সিএফ পাচুকা এবং কলম্বিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।   আন্তর্জাতিক ক্যারিয়ার  ২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত কলম্বিয়ার ২৩ সদস্যের চূড়ান্ত দলে স্থান পান।   সম্মাননা   ক্লাব  আতলেতিকো নাসিওনাল  ক্যাটাগরিয়া প্রিমেরা এ (৩): ২০১৩–১, ২০১৩–২, ২০১৪–১  কোপা কলম্বিয়া (২): ২০১২, ২০১৩  সুপারলিগা কলম্বিয়ানা (১): ২০১২  পাচুকা  লিগা এমএক্স: ক্লাউসুরা ২০১৬  কনকাকাফ চ্যাম্পিয়ন্স লীগ: ২০১৬–১৭   তথ্যসূত্র    বহিঃসংযোগ   Fabian Murillo at Official Liga MX Profile  bdfa.com.ar    বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কলম্বীয় ফুটবলার বিষয়শ্রেণী:কলম্বিয়ার আন্তর্জাতিক ফুটবলার বিষয়শ্রেণী:ক্যাতেগোরিয়া প্রিমেরা এ খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:কলম্বীয় প্রবাসী ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:মার্কিন যুক্তরাষ্ট্রে প্রবাসী ফুটবলার বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:বোকা জুনিয়র্সের খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:কলোরাডো র‍্যাপিডসের খেলোয়াড়
:জাইমা রহমান   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () উনি মোটেই উইকির নোট্যাবল ক্রাইটেরিয়া মিট করেন না, যেসব তথ্য দেয়া, এগুলো সবই পরিবারের। উনার পরিচয় ও ওভাবেই দেয়া। Kironshikder (আলাপ) ২০:১৮, ৬ অক্টোবর ২০২৫ (ইউটিসি)   - উত্তরাধিকারসূত্রে উল্লেখযোগ্যতা আসে না।    একজন মন্ত্রীর সাথে বিতর্কের ফলে মন্ত্রী পদত্যাগ করেন এবং গ্রেপ্তারি পরোয়ানা জারি করা হয়, তখন তিনি জাতীয় বিতর্কের বিষয় হয়ে ওঠেন। এগুলো জাতীয় গণমাধ্যমের উল্লেখযোগ্য কভারেজ। 🪶-TΛNBIRUZZΛMΛN (💬) ০৬:৪২, ১৪ অক্টোবর ২০২৫ (ইউটিসি)
কৃষ্ণনগর কলেজিয়েট স্কুল নদীয়া জেলার একটি সুপ্রাচীন ও ঐতিহ্যশালী উচ্চ মাধ্যমিক বিদ্যালয়। এটি কৃষ্ণনগর শহরে অবস্থিত।   ইতিহাস  কৃষ্ণনগর কলেজিয়েট স্কুলটির প্রথম দিকে স্থায়ী কোনও ভবন ছিল না। প্রথমে কৃষ্ণনগর সরকারি কলেজ এ এই স্কুল চলত। ১৮৪৬ সালে এই বিদ্যালয় প্রতিষ্ঠা হয়। প্রথম অধ্যক্ষ নির্বাচিত হন ডেভিড লেস্টার রিচার্ডসন। ব্যারিস্টার মনমোহন ঘোষ তার বসতবাড়িটি স্কুলকে দান করেন শিক্ষার প্রসারে ব্যবহারের জন্য। বর্তমান বিদ্যালয় ভবনটি তার বাড়িতেই অবস্থিত। পণ্ডিত মদনমোহন তর্কালঙ্কার, রামতনু লাহিড়ী, বেণী মাধব দাস প্রমুখেরা এই স্কুলে শিক্ষকতা করেছেন।   কৃতি ছাত্র   মীর মশাররফ হোসেন  হেমচন্দ্র বাগচী  হেমন্তকুমার সরকার  দ্বিজেন্দ্রলাল রায়  মতিলাল ঘোষ   তথ্যসূত্র   বিষয়শ্রেণী:নদিয়া জেলার শিক্ষাপ্রতিষ্ঠান বিষয়শ্রেণী:ভারতের বিদ্যালয় বিষয়শ্রেণী:পশ্চিমবঙ্গের শিক্ষাপ্রতিষ্ঠান বিষয়শ্রেণী:১৮৪৬-এ ব্রিটিশ ভারতে প্রতিষ্ঠিত বিষয়শ্রেণী:পশ্চিমবঙ্গের প্রাথমিক বিদ্যালয় বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয় বিষয়শ্রেণী:১৮৪৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কৃষ্ণনগর